पटना सिविल कोर्ट में पत्नी एश्वर्या राय से तलाक की अर्जी दायर करने के बाद लालू यादव के बड़े बेटे तेज प्रताप यादव ने कहा है कि वह अपनी पत्नी के साथ घुट-घुट कर नहीं जीना चाहते हैं. उन्होंने कहा कि ऐसी जिंदगी से कोई फायदा नहीं है. तेज प्रताप ने बताया कि यह सच्चाई है कि उन्होंने तलाक के लिए कोर्ट में अर्जी दायर की है. अब कोर्ट फैसला करेगा कि ऐसे घुट-घुट कर जीना बेहतर है या फिर तलाक ले लेना. तेज प्रताप ने कहा कि ऐश्वर्या राय के साथ रहना उनके लिए नामुमकिन है.